CELEX: 62007CA0250
Language: et
Date: 2009-06-04 00:00:00
Title: Kohtuasi C-250/07: Euroopa Kohtu (esimene koda) 4. juuni 2009 . aasta otsus — Euroopa Ühenduste Komisjon versus Kreeka Vabariik (Liikmesriigi kohustuste rikkumine — Direktiiv 93/38/EMÜ — Riigihanked veevarustus-, energeetika-, transpordi- ja telekommunikatsioonisektoris — Hankelepingu sõlmimine eelnevat hanketeadet esitamata — Tingimused — Pakkumuse tagasilükkamise põhjustest teatamine — Tähtaeg)

1.8.2009   
            
            
               ET
            
            
               Euroopa Liidu Teataja
            
            
               C 180/3
            
         Euroopa Kohtu (esimene koda) 4. juuni 2009. aasta otsus — Euroopa Ühenduste Komisjon versus Kreeka Vabariik
   (Kohtuasi C-250/07) (1)
   
   (Liikmesriigi kohustuste rikkumine - Direktiiv 93/38/EMÜ - Riigihanked veevarustus-, energeetika-, transpordi- ja telekommunikatsioonisektoris - Hankelepingu sõlmimine eelnevat hanketeadet esitamata - Tingimused - Pakkumuse tagasilükkamise põhjustest teatamine - Tähtaeg)
   2009/C 180/05
   Kohtumenetluse keel: kreeka
   
      Pooled
   
   
      Hageja: Euroopa Ühenduste Komisjon (esindajad: M. Patakia ja D. Kukovec)
   
      Kostja: Kreeka Vabariik (esindajad: D. Tsagkaraki, dikigoros V. Christianos)
   
      Kohtuasja ese
   
   Liikmesriigi kohustuse rikkumine — Nõukogu 14. juuni 1993. aasta direktiivi 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused (EÜT L 199, lk 84; ELT eriväljaanne 06/02, lk 194) artikli 4, artikli 20 lõike 2 ja artikli 41 lõike 4 rikkumine — Hankemenetlus Kreetal asuva Atherinolakkos’e termoelektrijaama jaoks kahe termoelektriüksuse väljaselgitamiseks, tarnimiseks, veoks, paigaldamiseks ja käivitamiseks
   
      Resolutsioon
   
   
               1.
            
            
               Kuna Kreeka Vabariik vastas ilma selleks õigustust omamata hilinenult pakkuja taotlusele täpsustada tema pakkumuse tagasilükkamise põhjusi, on Kreeka Vabariik rikkunud talle nõukogu 14. juuni 1993. aasta direktiivi 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused, mida on muudetud komisjoni 13. septembri 2001. aasta direktiiviga 2001/78/EÜ, artikli 41 lõikest 4 tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta Kreeka Vabariigi ja Euroopa Ühenduste Komisjoni kohtukulud nende endi kanda.
            
         
      (1)  ELT C 155, 7.7.2007.